Ne postoje loša dugmad; postoje samo loši ljudi.
Kako ovo zvuči? Okej?
[Mala stvar.]
[Velika ideja.]
[Isak Mizrahi o dugmetu]
Niko ne zna ko je izmislio dugme.
Moguće je da se pojavilo još 2 000 godine p.n.e.
U početku je bilo ukrasno;
samo jedna lepa stvar zašivena na odeću.
Zatim, oko 3 000 godina kasnije,
neko je napokon izmislio rupice za dugme
i odjednom su dugmad postala korisna.
Dugme i rupica su tako dobar izum.
Ne samo da dugme klizne kroz rupicu,
već tada dođe i u pravi položaj,
tako da ste potpuno sigurni, kao da se nikada neće otkopčati.
Dizajn dugmeta se nije mnogo menjao od srednjeg veka.
To je jedna od najistrajnijih tvorevina u istoriji.
Za mene, najbolja dugmad su uglavnom okrugla.
Postoji kupolasto dugme sa malom alkom
ili samo obično, okruglo, sa ivicom ili bez nje,
sa dve rupe ili četiri rupe.
Gotovo da je od dugmeta bitnija rupica za dugme.
A način na koji je proračunate je:
prečnik dugmeta plus širina dugmeta
plus još malo dodatka.
Pre dugmeta, odeća je bila veća -
bila je više bezoblična,
a ljudi bi se nekako umigoljili u nju
ili su se samo obmotavali stvarima.
Ali se onda moda približila telu
kada smo otkrili koristi dugmeta.
U jednom momentu, to je bio jedini način da se odeća pripoji telu.
Mislim da su dugmad opstala toliko dugo kroz istoriju
zbog toga što zaista funkcionišu i zatvaraju našu odeću.
Rajsferšlusi se kvare;
čičak traka je bučna i istroši se vremenom.
Ako dugme otpadne, bukvalno ga samo ponovo ušijete.
Dugme je nekako tu na duge staze.
Ono nije samo najosnovniji dizajn ikada,
već je i otkačeni modni detalj.
Kada sam bio mali, majka mi je isplela prelepi džemper.
Meni se nije dopadao.
Onda sam pronašao neku dugmad
i čim su se dugmad našla na džemperu, svideo mi se.
Ako nemate dobar ukus i ne umete da odaberete dugme,
dajte nekom drugom da to uradi, znate?
Stvarno to mislim.